Mye av Graebers seneste arbeid dreide seg om temaet «bullshitjobber» (engelsk: «bullshit jobs»), og det som Graeber kalte «administrativ føydalisme». Han introduserte begrepet i boken som han ga ut i 2013, og som handler om Occupy-bevegelsen. Der skrev han blant annet om økningen i det han kalte «bullshitjobber», det vil si jobber der også den ansatte selv føler at jobben er meningsløs. Graeber anså at slike jobber finnes først og fremst «blant eksperter, ledere, sekretærer, selgere og servicearbeidere» («concentrated in professional, managerial, clerical, sales, and service workers»). I en artikkel i magasinet i 2013 utdypet han dette: «Hele folkeskarer, spesielt i Europa og Nord-Amerika, tilbringer hele yrkeslivet med å utføre oppgaver som de i sitt stille sinn anser det er poengløst å utføre.» («Huge swathes of people, in Europe and North America in particular, spend their entire working lives performing tasks they secretly believe do not really need to be performed.») Artikkelen fikk stor oppmerksomhet, og førte til at Graeber skrev boken , som ble utgitt i 2018 av forlaget Simon & Schuster.